sasicodes/solvari-1 huggingface dataset:
ஒளத்திரி தீக்ஷைக்கு அங்கமாகிய நயன தீக்ஷை பரிச தீக்ஷை வாசக தீக்ஷை மானச தீக்ஷை சாத்திர தீக்ஷை யோக தீக்ஷை என்னும் ஆறனுள்ளுந் தத்தஞ் சாதிக்கும் பரிபக்குவத்துக்கும் ஏற்ற தீக்ஷை பெறுதற்கு யோக்கியர்.
ஆசாரியர் தமது பாதோதகத்தைக் கொடுத்தலும் ஒரு தீக்ஷையாம் சீடர் அதனைச் சிரத்தையோடும் ஏற்றுச் சிரசின் மீது புரோக்ஷித்து ஆசமனஞ் செய்யக் கடவர்.
குண்டம் மண்டலம் அக்கினி நெய் சுருக்குச்சுருவ முதலியவைகளெல்லாம் மனத்தாற் கற்பித்துக் கொண்டு விதிப்படி அகத்தே ஆகுதி முதலிய கிரியை செய்து சீடனது பாசத்தைக் கெடுக்குந் தீக்ஷையாம்.
தேவர்கள் திரிபுரத்தசுரர்களாலே தங்களுக்கு நிகழ்ந்த துன்பத்தை விண்ணப்பஞ் செய்து கொண்ட பொழுது திருக்கைலாசபதியுடைய மூன்று திருக்கண்களினின்றும் பொழிந்த நீரிற்றோன்றிய மணியாம்.
சந்தியாவந்தம் சிவமந்திரசெபம் சிவபூசை சிவத்தியானம் சிவாலயதரிசனம் சிவபுராணம் படித்தல் சிவபுராணங் கேட்டல் சிராத்தம் முதலியவை செய்யுங் காலங்களில் ஆவசியகமாகத் தரித்துக் கொள்ளல் வேண்டும் தரித்துக்கொள்ளாது இவை செய்தவருக்குப் பலம் அற்பம்.
பொன்னாயினும் வெள்ளியாயினும் தாமிரமாயினும் முத்தாயினும் பவளமாயினும் பளிங்காயினும் இடையிடையே இட்டு முகத்தோடு முகமும் அடியோடு அடியும் பொருந்தக் கோர்த்துத் தரித்தல் வேண்டும்.
ஆம் குடுமியிலும் பூணூலிலும் ஒவ்வொரு மணியும் தலையிலே இருபத்திரண்டு மணியும் காதுகளிலே ஒவ்வொரு மணி அல்லது அவ்வாறு மணியும் கழுத்திலே முப்பத்திரண்டு மணியும் புயங்களிலே தனித்தனி பதினாறு மணியும் மார்பிலே நூற்றெட்டு மணியும் தரித்தல் வேண்டும்.
குடுமியிலும் காதுகளிலும் பூணுலிலும் எப்போதுந் தரித்துக்கொள்ளலாம் மற்றைத் தானங்களிலோ வெனின் சயனத்திலும் மலசல மோசனத்திலும் நோயினும் சனனாசெளச மரணாசெளசங்களிலுந் தரித்துக்கொள்ளலாகாது.. நூற்றெட்டுருவாயினும் ஐம்பதுருவாயினும் இருபத்தைந்துருவாயினும் பத்துருவாயினும் நியமமாகச் செபித்தல் வேண்டும்.
இரண்டு முக மணியும் மூன்று முக மணியும் பன்னிரண்டுமுக மணியும் பதின்மூன்று முக மணியுஞ் செபமாலைக்கு ஆகாவாம் அன்றியும் எல்லாமணியும் ஒரே விதமாகிய முகங்களையுடையனவாகவே கொள்ளல் வேண்டும் பல விதமாகிய முகமணிகளையுங் கலந்து கோத்த செபமாலை குற்றமுடைத்து.
முகத்தோடு முகமும் அடியோடு அடியும் பொருந்தக் கோர்த்து ஒன்றை ஒன்று தீண்டா வண்ணம் இடையிடையே நாகபாசம் பிரமக்கிரந்தி சாவித்திரி என்பவைகளுள் இயன்றதொரு முடிச்சை இட்டு வடநுனி இரண்டையும் ஒன்றாகக் கூட்டி அதிலே நாயகமணியை ஏறிட்டுக் கோத்து முடிந்து கொள்ளல் வேண்டும்.
ஆகவே மந்திரம் என்னும் பெயர் நினைப்பவனைக் காக்கும் இயல்புடைய வாச்சியமாகிய சிவத்துக்குஞ் சிவசத்திக்குமே செல்லும் ஆயினும் வாச்சியத்துக்கும் வாசகத்துக்கும் பேதமில்லாமை பற்றி உபசாரத்தால் வாசகத்துக்குஞ் செல்லும் எனவே மந்திரம் வாச்சிய மந்திரம் வாசகமந்திரம் என இரு திறப்படும் என்ற படியாயிற்று.
வடக்குமுக மாகவேனும் கிழக்குமுக மாகவேனும் மரப்பலகை வஸ்திரம் இரத்தின கம்பளம் மான்றோல் புலித்தோல் தருப்பை என்னும் ஆசனங்களுள் இயன்ற தொன்றிலே முழந்தாள் இரண்டையும் மடக்கி காலோடு காலை அடக்கி இடத் தொடையினுள்ளே வலப் புறங்காலை வைத்து இரண்டு கண்களும் மூக்கு நுனியைப் பொருந்த நிமிர்த்திருந்து கொண்டு செபித்தல் வேண்டும்.
சட்டையிட்டுக் கொண்டும் சிரசில் வேட்டி கட்டிக் கொண்டும் போர்த்துக் கொண்டும் குடுமியை விரித்துக் கொண்டும் கெளபீனந் தரியாதும் வேட்டி தரியாதும் விரலிலே பவித்திரந் தரியாதும் பேசிக் கொண்டும் இருளில் இருந்து கொண்டும் நாய் கழுதை பன்றி முதலியவற்றையும் புலையர் முதலாயினோரையும் பார்த்துக் கொண்டுஞ் செபிக்கலாகாது.
பிறர் கண்ணுக்குப் புலப்படா வண்ணம் பரிவட்டத்தினால் மூடப்பட்ட செபமாலையை வாசகமாகக் செபிக்கிற் சுட்டுவிரலிலும் மந்தமாகச் செபிக்கின் நடுவிரலிலும் மானசமாகச் செபிக்கின் ஆழிவிரலிலும் வைத்து சிவபெருமானுடைய திருவடிகளை மனசிலே தியானித்துக் கொண்டு பெருவிரலினாலே நாயக மணிக்கு அடுத்த முகமேனோக்கிய மணியை முதலாகத் தொட்டு ஒவ்வொரு மணியாகப் போகத்தின் பொருட்டுக் கீழ்நோக்கித் தள்ளியும் முத்தியின் பொருட்டு மேனோக்கித் தள்ளியுஞ் செபித்து பின்பு நாயகமணி கைப்பட்டதாயின் அதனைக் கடவாது திரும்ப மறித்து வாங்கி அதனைத் திரும்பக் கையில் ஏறிட்டுச் செபித்தல் வேண்டும்.
ஆம் பிராணவாயுவானது இடப்பக்க நாடியாகிய இடையிலே நடக்கும் போது செபித்தவர் போகத்தையும் வலப்பக்க நாடியாகிய பிங்கலையிலே நடக்கும் போது செபித்தவர் மோக்ஷத்தையும் நடுநிற்கு நாடியாகிய கழுமுனையிலே நடக்கும் போது செபித்தவர் போகம் மோக்ஷம் என்னும் இரண்டையும் பெறுவர்.
அட்டமி சதுர்த்தசி அமாவாசை பெளர்ணிமை விதிபாதயோகம் பன்னிரண்டு மாதப்பிறப்பு கிரகணம் சிவராத்திரி அர்த்தோதயம் மகோதயம் முதலாகிய புண்ணிய காலங்களிலே புண்ணிய தீர்த்தங்களில் ஸ்நானஞ் செய்து தியானஞ் செபம் முதலியன விசேஷமாகச் செய்தல் வேண்டும்.
சித்திரை ஐப்பசி என்னும் இவ்விரண்டு மாதப் பிறப்பும் விஷு எனப்படும் இவைகளிலே மாதம் பிறத்தற்கு முன்னெட்டு நாழிகையும் பின்னெட்டு நாழிகையும் புண்ணிய காலம்.
கார்த்திகை மாசி வைகாசி ஆவணி என்னும் இந்நான்கு மாதப் பிறப்பும் விட்டுணுபதி எனப்படும் இவைகளிலே மாதம் பிறக்கு முன் பதினாறு நாழிகை புண்ணிய காலம்.
ஆனி புரட்டாதி மார்கழி பங்குனி என்னும் இந்நான்கு மாதப்பிறப்பும் சடசீதிமுகம் எனப்படும் இவைகளிலே மாதம் பிறந்த பின் பதினாறு நாழிகை புண்ணிய காலம்.
ஸ்ரீ பஞ்டாக்ஷரத்தின் பொருளை அறிந்து சிவபெருமான் ஆண்டவன் தான் அடிமையென்னும் முறைமையை மனத்தகத்தே வழுவாமல் இருத்தி அதனை விதிப்படி மெய்யன்போடு செபித்துக் கொண்டுவரின் விறகினிடத்தே அக்கினி பிரகாசித்தற் போல ஆன்மாவினிடத்தே சிவபெருமான் பிரகாசித்து மும்மலங்களும் நிங்கும்படி ஞானானந்தத்தைப் பிரசாதித் தருளுவர்.
சிவபெருமான் புறத்தே சிவலிங்கம் முதலிய திருமேனிகளும் குருவுஞ் சங்கமமும் ஆதாரமாகக் கொண்டு நின்றும் அகத்தே உயிர் இடமாகக் கொண்டு நின்றும் ஆன்மாக்கள் செய்யும் வழிபாட்டைக் கொண்டருளுவர்.
சைலம்சிலையாலாகியது மாறுபடாது சிவபெருமான் எங்கும் வியாபகமாய் நிற்பினும் இவ்விடங்களில் மாத்திரமே தயிரில் நெய் போல விளங்கி நிற்பர் மற்றை இடங்களிலெல்லாம் பாலில் நெய் போல வெளிப்படாது நிற்பர்.
ஆம் மானுட லிங்கத்தின் உயர்ந்தது ஆரிட லிங்கம் அதனின் உயர்ந்தது தைவிக லிங்கம் அதனின் உயர்ந்தது காணலிங்கம் அதனின் உயர்ந்தது சுயம்பு லிங்கம்.
ஆதிசைவர்களுக்குள்ளே சமயதீக்ஷ விசேஷதீக்ஷ நிருவாணதீக்ஷ ஆசாரியாபிக்ஷகம் என்னும் நான்கும் பெற்றவர்களாய்ச் சைவாகமங்களிலே மகாபாண்டித்திய முடையவர்களாய் உள்ளவர்கள்.
ஆம் சரியை கிரியை யோகம் ஞானம் என்னும் நான்கும் மார்க்கத்தாராலும் வழிபடற் பாலனவேயாம் ஆயினும் அவ்வழிபாடு அவரவர் கருத்து வகையால் வேறுபடும் படவே அவருக்குச் சிவபெருமான் அருள் செய்யும் முறைமையும் வேறுபடும்.
சரியையாளர்கள் பகுத்தறித லில்லாது சிவலிங்கம் முதலிய திருமேனியே சிவமெனக் கண்டு வழிபடுவர்கள் அவர்களுக்குச் சிவபெருமான் அங்கே வெளிப்படாது நின்று அருள் செய்வர்.
கிரியையாளர்கள் அருவப் பொருளாகிய சிவபிரான் ஈசானம் முதலிய மந்திரங்களினாலே சிவலிங்க முதலிய திருவுருக் கொண்டார் என்று தெளிந்து மந்திர நியாசத்தினால் வழிபடுவர்கள் அவர்களுக்குச் சிவபெருமான் கடைந்த பொழுது தோன்றும் அக்கினிபோல அவ்வம் மந்திரங்களினாலும் அவ்வவர் விரும்பிய வடிவமாய் அவ்வத் திருமேனிகளில் அவ்வப்பொழுது தோன்றி நின்று அருள் செய்வர்.
யோகிகள் யோகிகளுடைய இருதய மெங்கும் இருக்குஞ் சிவபெருமான் இந்தத் திருமேனியிலும் இருந்து பூசை கொண்டருளுவர் என்று தெளிந்து சாத்திய மந்திரங்களினால் வழிபடுவார்கள் அவர்களுக்குச் சிவபெருமான் கறந்த பொழுது தோன்றும் பால் போல அவ்வம் மந்திரங்களினால் அவ்வவர் விரும்பிய வடிவமாய் அவ்வத் திருமேனிகளில் அவ்வப்பொழுது தோன்றி நின்று அருள் செய்வர்.
அவர்களுக்குச் சிவபெருமான் கன்றை நினைந்த தலையீற்றுப் பசுவின் முலைப்பால் போலக் கருணை மிகுதியினால் அவ்வன்பே தாமாகி எப்பொழுதும் வெளிப்பட்டு நின்று அங்கே அருள் செய்வர்.
சிவபெருமானுக்கு வாச்சிய மந்திரமாகிய சிவசத்தியே உண்மை வடிவம் அச்சிவசத்தி கரியினிடத்தே அக்கினி போல வாசக மந்திரத்தினிடத்தே நின்று சாதகருக்குப் பயன் கொடுக்கும்.
வாச்சிய மந்திரங்களாகிய சிவசக்தி பேதங்களை உள்ளத்தில் சிந்தித்து அவைகளை அறிவிக்கும் வாசக மந்திரங்களை உபசரித்துச் சிவபெருமானுக்கு உபசார வடிவத்தை அம்மந்திரங்களினாலே சிர முதலாக அமைத்தலாம்.
நியசித்தல்வைத்தல் பதித்தல் ஆசாரியர் விஷேதீக்ஷயைப் பண்ணி சீடனைப் பார்த்து நீ உள்ளளவுங் கைவிடாது இவரை நாடோறும் பூசி என்று அநுமதி செய்து அடியேன் இச்சரீரம் உள்ளவரையுஞ் சிவபூசை செய்தன்றி ஒன்றும் உட்கொள்ளேன் என்று பிரதிஞ்ஞை செய்வித்துக்கொண்டு கொடுக்க அவன் வாங்கிப் பூசிக்கும் இலிங்கமாம்.
பிராமணர் முதலிய நான்கு வருணத்தாரும் அநுலோமர் அறுவருமாகிய பத்துச் சாதியாருள்ளும் அங்ககீன ரல்லாதவர்கள் இட்டலிங்க பூசைக்கு அதிகாரிகள் இவர்களுள்ளும் பிணியில்லாதவராய் இடம் பொருளேவல்கள் உடையவராய்ச் சிவபூசா விதி பிராயச்சித்த விதி மார்கழி மாதத்துக் கிருதாபிக்ஷகம் முதலாகப் பன்னிரண்டு மாதமுஞ் செய்யப்படும் மாதபூசாவிதி சாம்பவற்சரிகப் பிராயச் சித்தமாகச் சாத்தப்படும் பவித்தர விதி முதலியவைகளை நன்றாக அறிந்தவராய் அறிந்தபடியே அநுட்டிக்க வல்லவராய் உள்ளவர் மாத்திரமே வாண முதலிய சிவலிங்கப் பிரதிட்டை செய்வித்துக் கொண்டு பூசை பண்ணலாம்.
அவர் குளிக்கப் புகுந்து சேறு பூசிக்கொள்வது போலச் சிவலிங்கப் பிரதிட்டை செய்வித்துக் கொள்ளப் புகுந்து பாவந் தேடிக்கொள்வது புத்தி யன்று.
சிவாகம விதிவிலக்குகளை ஆராய்ந்து சிவலிங்கங்களைப் பரீக்ஷ செய்து யாதொரு குற்றமும் இல்லாததாய் நல்லிலக்கணங்கள் அமையப்பெற்றதாய் உள்ள சிவலிங்கத்தையே பிரதிட்டை செய்வித்துக் கொள்ளல் வேண்டும்.
மண் அரிசி அன்னம் ஆற்றுமணல் கோமயம் வெண்ணெய் உருத்திராக்ஷம் சந்தனம் கூர்ச்சம் புஷ்பமாலை சருக்கரை மா எனப் பன்னிரண்டு வகைப்படும்.
தங்கள் தங்கள் அதிகாரத்திற் கேற்ப ஆசாரியர் பண்ணிய தீக்ஷயைப் பெற்றுத் தூல லிங்கமாகிய தூபியையேனுந் திருக்கோபுரத்தையேனும் பத்திர புஷ்பங்களால் அருச்சித்துத் தோத்திரஞ் செய்து நமஸ்கரிப்பதே அவர்களுக்குச் சிவபூசை சூரிய விம்பத்தின் நடுவே சதாசிவமூர்த்தி அநவரதமும் எழுந்தருளி யிருப்பர் என்று நினைந்து அவருக்கு எதிராகப் புட்பங்களைத் தூவித் தோத்திரஞ் செய்து நமஸ்கரிப்பதும் அவர்களுக்குச் சிவபூசை.
நித்திரை செய்வோர் கையிற் பொருள் அவர் அறியாமற்றானே நீங்குதல் போல ஞானநிட்டையுடையவருக்குச் சிவபூசை முதலிய நியமங்கள் தாமே நீங்கிற் குற்றமில்லை அப்படி யன்றி அவர் தாமே அவைகளை நீக்குவாராயின் நரகத்து வீழ்தல் தப்பாது.
திடபத்தி யுடையவர் ஸ்நானஞ் செய்து ஈர வஸ்திரத்தைத் தரித்துக்கொண்டு தாமே சிவபூசை பண்ணலாம் ஸ்நானஞ் செய்தமை முதற் பூசை முடிவுவரையுந் தாமரையிலையில் நீர் போல அவரை ஆசெளசஞ் சாராது.
திடபத்தி யில்லாதவர் ஆசெளசம் நீங்கும் வரையும் தம்முடைய ஆசாரியரைக் கொண்டாயினும் தம்மோடு ஒத்தாரைக் கொண்டாயினும் தம்முடைய பூசையைச் செய்வித்துத் தாம் அந்தரியாகஞ் செய்துகொண்டு அப்பூசை முடிவிலே புறமண்டபத்தி னின்று புட்பாஞ்சலித்திரயஞ் செய்து நமஸ்காரம் பண்ணல் வேண்டும்.
அந்தரியாகம்உட்பூசை தம்முடைய ஆசாரியரைக் கொண்டாயினும் தம்மோடு ஒத்தாரைக் கொண்டாயினும் தம்முடைய பூசையைச் செய்வித்துத் தாம் அந்தரியாகஞ் செய்தல் வேண்டும்.
மூன்று நாளும் பிறர் தண்ணீர் தர ஸ்நானஞ் செய்து கொண்டு அந்தரியாகஞ் செய்தல் வேண்டும் நான்காம் நாள் ஸ்நானஞ் செய்து பஞ்ச கவ்வியமேனும் பாலேனும் உட்கொண்டு மீட்டும் ஸ்நானஞ் செய்து சிவபூசை செய்தல் வேண்டும் அம்மூன்று நாளும் அந்தரியாகஞ் செய்யாதொழியின் அக்குற்றம் போம்படி அகோரத்தை ஆயிரம் உருச் செபித்தல் வேண்டும்.
அந்தரியாக பூசை செய்து பால் பழம் முதலியவற்றை உண்டு நாற்பது நாள் இருத்தல் வேண்டும் அவ்விலிங்கம் வாராதொழியின் வேறொருலிங்கத்தை ஆசாரியர் பிரதிட்டை செய்துதரக் கைக்கொண்டு பூசை செய்தல் வேண்டும்.
சிவராத்திரி தினத்திலே பகலில் நித்திய பூசையேயன்றி இராத்திரியில் நான்கு யாம பூசையும் பண்ணல் வேண்டும் சென்மத்திரயங்களாவன பிறந்த நக்ஷத்திரமும் அதற்குப் பத்தா நக்ஷத்திர்மும் அதற்குப் பத்தா நக்ஷத்திரமுமாம்.
சென்மத்திரயந்தோறும் சிவலிங்கப்பெருமானூக்குப் பதமந்திரங்கொண்டு பாலினாலும் சர்க்கரையினாலும் விசேஷமாக அபிஷேகஞ் செய்து சுகந்தத் திரவியங்கள் கலந்த சந்தனக் குழம்பு சாத்திப் பாயச முதலியன நிவேதனஞ் செய்துகொண்டுவரின் உற்பாதங்களும் பயங்கரமாகிய கிரக பிடைகளும் சகல வியாதிகளும் நீங்கும்.
சூரியன் உதிக்க ஐந்து நாழிகைக்கு முன் நித்திரை விட்டெழுவது உத்தமம் மூன்றேமுக்கால் நாழிகைக்கு முன் எழுவது மத்திமம் உதயத்தில் எழுவது அதமம்.
சலம் வாயிற்கொண்டு இடப்புறத்திலே கொப்பளித்து முகத்தையுங் கை கால்களையுங் கழுவி ஆசமனம் பண்ணி வடக்கு முகமாகவேனும் கிழக்கு முகமாக வேனும் இருந்து விபூதி தரித்துக் கொண்டு குரு உபதேசித்த பிரகாரஞ் சிவபெருமானைத் தியானித்துச் சிவமூலமந்திரத்தை இயன்றமட்டுஞ் செபித்து அருட்பாக்களினாலே உச்ச விசையோடு தோத்திரஞ் செய்தல் வேண்டும்.
அவசியகருமம் செளசம் தந்ததாவனம் ஸ்நானம் சந்தியாவந்தனம் சிவபூசை சிவாலய தரிசனம் சிவசாத்திர பாராயணம் தேவார திருவாசக பாராயணம் மத்தியான சந்தியாவந்தனம் போசனம் சிவசாத்திர படனம் சாயங்கால சந்தியாவந்தனம் சிவாலய தரிசனம் சிவபுராண சிரவணம் சயனம் என்பவைகளாம்.
வழி குழி நீர்நிலை நீர்க்கரை கோமயம் உள்ள இடம் சாம்பர் உள்ள இடம் சுடுகாடு பூந்தோட்டம் மரநிழல் உழுத நிலம் அறுகம்புல்லுள்ள பூமி பசுமந்தை நிற்கும் இடம் இடி வீழிடம் காற்றுச் சுழலிடம் புற்று அருவி பாயும் இடம் மலை என்பவைகளாம்.
மெளனம் பொருந்திப் பூணூலை வலக்காதிலே சேர்த்துத் தலையையும் காதுகளையும் வஸ்திரத்தினாலே சுற்றிப் பகலிலும் இரண்டு சந்தியா காலங்களிலும் வடக்கு முகமாகவும் இரவிலே தெற்கு முகமாகவும் நாசி நுனியைப் பார்த்துக் கொண்டிருந்து மலசல மோசித்தல் வேண்டும்.
முகூர்த்தம் இரண்டு நாழிகை எழுந்து புண்ணிய தீர்த்த மல்லாத சலக்கரையை அடைந்து சலத்துக்கு ஒரு சாணுக்கு இப்பால் இருந்து கொண்டு மூன்று விரலால் அள்ளிய மண்ணுஞ்சலமுங் கொண்டு இடக்கையினாலே குறியை ஒருதரமும் குதத்தை ஐந்து தரத்துக்கு மேலும் இடக்கையை இடையிடையே ஒவ்வொரு தரமும் பின்னும் இடக்கையைப் பத்து தரமும் இரண்டு கையையுஞ் சேர்த்து ஏழு தரமுஞ் சுத்தி செய்து சகனத்தைத் துடைத்து கால்களை முழங்கால் வரையுங் கைகளை முழங்கை வரையும் ஒவ்வொரு தரமுங் கழுவிச் சுத்தி செய்து செளசஞ் செய்த இடத்தைச் சலத்தினால் அலம்பிவிட்டு அவ்விடத்தினின்று நீங்கி வேறொரு துறையிலே போய் வாயையும் கண்களையும் நாசியையுங் காதுகளையுங் கைகால்களிலுள்ள நகங்களையுஞ் சுத்தி செய்து எட்டுத்தரஞ் சலம் வாயிற் கொண்டு இடப் புறத்திலே கொப்பளித்துத் தலைக்கட்டு இல்லாமற் பூணூலை முன்போலத் தரித்துக் குடுமியை முடித்து மந்திரங்கள் உச்சரியாது ஒரு தரமும் மந்திரங்கள் உச்சரித்து ஒரு தரமுமாக இரண்டு தரம் ஆசமனம் பண்ணல் வேண்டும்.
ஆசமனம் உறிஞ்சுதல் மண்ணுஞ் சலமுங்கொண்டு குறியை ஒரு தரமும் இடக்கையை ஐந்து தரமும் இரண்டு கையையுஞ் சேர்த்து மூன்று தரமும் இரண்டு கால்களையும் ஒவ்வொரு தரமுஞ் சுத்தி செய்து நான்கு தரங் கொப்பளித்து ஆசமனம் பண்ணல் வேண்டும்.
பாத்திரத்திலே சலம் மொண்டு ஓரிடத்தில் வைத்துக் கொண்டு மலசல மோசித்துச் செளசஞ் செய்துவிட்டுப் பாத்திரத்தைச் சுத்தி செய்து சலம் மொண்டு வாய் கொப்பளித்துக் கால் கழுவி ஆசமனம் பண்ணல் வேண்டும்.
விசர்க்கம் கழித்தல் கிழக்கையேனும் வடக்கையேனும் நோக்கிக் குக்குடாசனமாக இருந்து இரண்டு முழங்கால்களுக்கும் இடையே கைகளை வைத்துக்கொண்டு வலக்கையை விரித்துப் பெருவிரலடியிற் சார்ந்த உழுந்தமிழ்ந்து சலத்தை ஆசமித்தல் வேண்டும்.
காட்டம் குச்சி விதிக்கப்பட்ட தந்த காட்டத்தையேனும் இலையையேனுஞ் சலத்தினாலே கழுவி மெளனம் பொருந்திக் கிழக்கு நோக்கியேனுங் குக்குடாசனமாக இருந்துகொண்டு பல்லின் புறத்தையும் உள்ளையுஞ் செவ்வையாகக் சுத்தி செய்து ஒரு கழியை இரண்டாகப் பிளந்து ஒவ்வொரு பிளப்பை மும்மூன்று தரம் உண்ணாவளவாக ஓட்டி நாக்கை வழித்து இடப்புறத்தில் எறிந்துவிட்டுச் சலம் வாயிற்கொண்டு பன்னிரண்டு தரம் இடப்புறத்திலே கொப்பளித்து முகத்தையுங் கைகால்களையுங் கழுவி ஆசமனம் பண்ணல் வேண்டும்.
கெளபீனத்தைக் கசக்கிப் பிழிந்து தரித்து இரண்டு கைகளையுங் கழுவி வஸ்திரங்களைத் தோய்த்து அலம்பித் தரித்து உடம்பைச் சலத்தினாலே கழுவி செவ்வையாகத் தேய்த்துக் கொள்ளல் வேண்டும்.
ஆசனம் பண்ணிச் சகளீகரணஞ் செய்து கொப்பூ ழளவினதாகிய சலத்தில் இறங்கி நதியிலேயாயின் அதற்கு எதிர்முகமாக நின்றும் குள முதலியவைகளிலாயிற் கிழக்கு முகமாகவேனும் வடக்குமுகமாகவேனும் நின்றும் இரண்டு காதுகளையும் இரண்டு பெருவிரல்களினாலும் இரண்டு கண்களையும் இரண்டு சுட்டுவிரல்களினாலும் இரண்டு நாசிகளையும் இரண்டு நடுவிரல்களினாலும் மூடிக்கொண்டு சிவபெருமானைச் சிந்தித்து ஸ்நானஞ் செய்ய வேண்டும்.
ஆசமனஞ் செய்துகொண்டு கரையிலேறி வஸ்திரங்களைப் பிழிந்து தோய்த்துலர்ந்த வஸ்திரத்தினாலே தலையிலுள்ள ஈரத்தைத் துவட்டி உடனே நெற்றியில் விபூதி தரித்து உடம்பிலுள்ள ஈரத்தைத் துவட்டிக் குடுமியை முடித்து ஈரக் கெளபீனத்தைக் களைந்து உலர்ந்த கெளபீனத்தைத் தரித்து இரண்டு கைகளையுங் கழுவிச் சுத்தமாய்க் கிழியாதனவாய் வெள்ளியனவாய் உலர்ந்தனவாய் உள்ள இரண்டு வஸ்திரந் தரித்துக் கொண்டு ஈர வஸ்திரங்களையுங் கெளபீனத்தையும் உலரும்படி கொடியிலே போடல் வேண்டும்.
ஒரு கொடியிலே தானே தோய்த்த வஸ்திரமுந் தோயாத வஸ்திரமும் போடுதலும் ஒருவர் வஸ்திரம் போட்ட கொடியிலே மற்றொருவர் வஸ்திரம் போடுதலும் ஆகாவாம்.
ஸ்நானஞ் செய்தவர் சுத்திசெய்யப்பட்ட தானத்திலே சுத்தி செய்யப்பட்ட பாத்திரத்தில் வைத்த வெந்நீரை ஒரு பாத்திரத்தில் விடவிட அவர் எடுத்து ஸ்நானஞ் செய்து தோய்த்துலர்ந்த வஸ்திரத்தினால் ஈரத்தைத் துவட்டி உலர்ந்த வஸ்திரந் தரித்துப் பதினொரு மந்திரத்தை ஒருதரஞ் செபித்துக் கொண்டு சந்தியாவந்தனம் முதலியன செய்யலாம்.
கழுத்தின்கீழ் அரையின்கீழ் கால் என்னும் இவைகளுள் ஒன்றை இயன்றபடி சலத்தினாலே கழுவிக் கொண்டு கழுவாமல் எஞ்சிய உடம்பை ஈர வஸ்திரத்தினால் ஈரம் படும்படி துடைத்து அவ்வீரத்தைத் துவட்டித் தோய்த் துலர்ந்த வஸ்திரந் தரித்துப் பதினொரு மந்திரத்தை ஒருதரஞ் செபித்துக் கொண்டு சந்தியாவந்தனம் முதலியன செய்யலாம்.
சண்டாளருடைய நிழல் படினும் இழிந்த சாதியாரும் புறச்சமயிகளும் வியாதியாளரும் சனன மரணா செளசமுடையவரும் நாய் கழுதை பன்றி கழுகு கோழி முதலியவைகளும் தீண்டினும் எலும்பு சீலை முதலியவற்றை மிதிக்கினும் க்ஷெளரஞ் செய்து கொள்ளினும் சுற்றத்தார் இறக்கக் கேட்கினும் துச்சொப்பனங் காணினும் பிணப் புகை படினும் சுடுகாட்டிற் போகினும் சர்த்தி செய்யினும் உடுத்த வஸ்திரத்துடனே ஸ்நானஞ் செய்வது ஆவசியகம்.
சிவதரிசனத்திலும் திருவிழாவிலும் யாகத்திலும் விவாகத்திலும் தீர்த்த யாத்திரையிலும் வீடு அக்கினி பற்றி எரியுங் காலத்திலும் தேச கலகத்திலும் சன நெருக்கத் தீண்டலினாலே குற்றமில்லை.
சரீர சுத்திக்கு மாத்திரமின்றிச் சரீராரோக்கியத்துக்கும் சித்தசோபனத்துக்கும் ஒருப்பாட்டுக்கும் இந்திரிய வடக்கத்துக்கும் யோக்கியத்துவத்துக்குங் காரணமாம்.
சமயதீக்ஷிதருக்குப் பிராதக்காலசந்தி யொன்றே உரியது விசேஷ தீக்ஷிதருக்குப் பிராதக்காலசந்தி சாயங்காலசந்தி என்னும் இரண்டு சந்திகள் உரியன நிருவாண தீக்ஷிதருக்குப் பிராதக்காலசந்தி மத்தியானசந்தி சாயங்காலசந்தி என்னும் மூன்று சந்திகள் உரியன ஆசாரியருக்கு நான்கு சந்திகளும் உரியன.
நக்ஷத்திரங்கள் தோன்றும்போது செய்தல் உத்தமம் நக்ஷத்திரங்கள் மறைந்தபோது செய்தல் மத்திமம் சூரியன் பாதி உதிக்கும்போது செய்தல் அதமம்.
பதினைந்தாம் நாழிகையாகிய மத்தியானத்திலே செய்தல் உத்தமம் மத்தியானத்துக்கு முன் ஒரு நாழிகையிலே செய்தல் மத்திமம் மத்தியானத்துக்குப் பின் ஒரு நாழிகையிலே செய்தல் அதமம்.
சூரியன் பாதி அத்தமிக்கும்போது செய்தல் உத்தமம் அத்தமயனமானபின் ஆகாசத்திலே நக்ஷத்திரங்கள் தோன்றுமுன் செய்தல் மத்திமம் நக்ஷத்திரங்கள் தோன்றும்போது செய்தல் அதமம்.
நுரை குமிழி உள்ள நீர் புழு உள்ள நீர் வடித்து எடாத நீர் இழிகுலத்தார் தீண்டிய நீர் கலங்கல் நீர் பாசி நீர் உவர்நீர் வெந்நீர் பழநீர் சொறிநீர் என்பவைகளாம்.
வாழையிலை மாவிலை புன்னையிலை தாமரையிலை இருப்பையிலை பலாவிலை சண்பகவிலை வெட்பாலையிலை பாதிரியிலை பலாசிலை சுரையிலை கமுகமடல் என்பவைகளாம்.
கல்லை இலைக் கலம் போசன பாத்திரங்களைச் சலத்தினாலே செவ்வையாகக் கழுவி ஒவ்வொருவருக்கும் ஒவ்வொரு முழவளவை சதுரச் சிரமாகப் புள்ளியின்றி மெழுகி அததின் மேலே போடல் வேண்டும்.
இரண்டு கால்களையும் முடக்கி இடமுழந்தாளின் மேலே இடக்கையை ஊன்றிக் கொண்டிருந்து விதிப்படி அன்ன முதலியவற்றைச் சுத்தி செய்து சிவபெருமானுக்கும் அக்கினிக்குங் குருவுக்கும் நிவேதனம் பண்ணி அன்னத்திலே பிசையத்தக்க பாகத்தை வலக்கையினாலே வலப்பக்கத்திலே வேறாகப் பிரித்துப் பருப்பு நெய்யோடு பிசைந்து சிந்தாமற் புசித்தல் வேண்டும் அதன்பின் சிறிது பாகத்தை முன்போலப் பிரித்துப் புளிக்கறியோடாயினும் ரசத்தோடாயினும் பிசைந்து புசித்தல் வேண்டும்.
உண்பதற்கிடையிலே உப்பையும் நெய்யையும் படைத்துக் கொள்ளல் போசனத்துக்குப் உபயோகமாகாத வார்த்தை பேசுதல் சிரித்தல் நாய் பன்றி கோழி காகம் பருந்து கழுகு என்பவைகளையும் புலையர் ஈனர் அதீக்ஷதர் விரதபங்கமடைந்தவர் பூப்புடையவள் என்பவர்களையும் பார்த்தல் முதலியனவாம்.
அவைகளை சிறிதன்னத்தோடு புறத்தே நீக்கி விட்டுக் கை கழுவிக் கொண்டு சலத்தினாலும் விபூதியினாலும் சுத்திப்பண்ணிப் புசித்தல் வேண்டும்.
எழுந்து வீட்டுக்குப் புறத்தே போய்க் கை கழுவி விட்டுச் சலம் வாயிற்கொண்டு பதினாறு தரம் இடப்புறத்திலே கொப்பளித்து வாயையுங் கைகளையுங் கால்களையுங் கழுவி ஆசமனம் பண்ணி விபூதி தரித்தல் வேண்டும்.
இலையை எடுத்து எறிந்து விட்டுக் கை கழுவிக் கொண்டு உச்சிட்டத் தானத்தைக் கோமயஞ் சேர்ந்த சலந் தெளித்து இடையிலே கையையொடாமலும் முன்பு தீண்டிய விடத்தைப் பின்பு தீண்டாமலும் புள்ளியில்லாமலும் மெழுகிப் புறத்தே போய்க் கைகழுவிவிட்டுப் பின்னும் அந்தத் தானத்திலே சலந் தெளிந்து விடல் வேண்டும்.
போசனம் பண்ணாது அவ்வன்னத்தை வலக்கையினாலே மூடி விளக்கேற்றி வருமளவும் ஸ்ரீ பஞ்சாக்ஷரத்தை மானசமாகச் செபித்துக் கொண்டிருந்து விளக்கேற்றியபின் பானையில் அன்னத்தை இடுவித்துக் கொள்ளாது அவ்வன்னத்தையே புசித்துக் கொண்டு எழும்பல் வேண்டும்.
கிழக்கேயாயினும் மேற்கேயாயினுங் தெற்கேயாயினுந் தலை வைத்துச் சிவபெருமானைச் சிந்தித்துக் கொண்டு வலக்கை மேலாகச் சயனித்தல் வேண்டும் வடக்கே தலை வைக்கலாகாது.
சந்தியா காலத்தில் நித்திரை செய்தவன் அசுத்தன் அவன் ஒரு கருமத்துக்கும் யோக்கியனாகான் அவன் தான் செய்த புண்ணியத்தை இழப்பன் அவன் வீடு சுடுகாட்டுக்குச் சமம்.
சூரியன் உதிக்க ஐந்து நாழிகை உண்டென்னுங் காலம் பிராமீமுகூர்த்தம் எனப் பெயர் பெறும் சிவத் தியானத்துக்கு மனந்தெளிவது அக்காலத்தேயாம் அன்றியும் அக்காலத்தில் விழிக்கின் நோய்கள் அணுகாவாம்.
திருவலகிடுதல் திருமெழுக்குச் சாத்துதல் திரு நந்தனவனம் வைத்தல் பத்திரபுஷ்பமெடுத்தல் திருமாலைக் கட்டுதல் சுதந்த தூபமிடுதல் திருவிளக்கேற்றுதல் தோத்திரம் பாடல் ஆனந்தக் கூத்தாடல் பூசைத் திரவியங்கள் கொடுத்தல் என்பவைகளாம்.
சூரியன் உதிக்குமுன் ஸ்நானஞ் செய்து சந்தியாவந்தனம் முடித்துக்கொண்டு திருக்கோயிலுனுள்ளே புகுந்து மெல்லிய துடைப்பத்தினாலே கிருமிகள் சாவாமல் மேற்பட அலகிட்டுக் குப்பையை வாரித் தூரத்தே கொண்டுபோய்க் குழியிலே கொட்டிவிடல் வேண்டும்.
ஈன்றண்ணியதும் நோயை யுடையதும் அல்லாத பசுவினது சாணியைப் பூமியில் விழுமுன் இலையில் ஏந்தியாயினும் ஏந்தல் கூடாதபோது சுத்தநிலத்தில் விழுந்த சாணியை மேல் கீழ் தள்ளி நடுப்பட எடுத்தாயினும் வாவி நதி முதலியவற்றில் வடித்தெடுத்து வந்த சலத்துடனே கூட்டிச் செங்கற்படுத்த நிலத்தையுஞ் சுண்ணாம்பு படுத்த நிலத்தையும் மண் படுத்த நிலத்தையும் மெழுகல் வேண்டும்.
சண்டாளபூமிக்குஞ் சுடுகாட்டுக்கும் மலசல மோசன பூமிக்குஞ் சபீபத்தி னல்லாததாய் நான்கு பக்கத்துஞ் சுவரினாலேனும் வேலியினாலேனுஞ் சூழப்பட்டதாய்க் கீழே ஆழமாக வெட்டி எலும்பு முதலிய குற்றங்கள் அறப் பரிசோதிக்கப்பட்டதாய்ப் பசு நிரை கட்டப்பெற்றுக் கோசல கோமயத்தினாலே சுத்தி யடைந்ததாய் உள்ள நிலமேயாம்.
மரங்கள் வில்வம் பாதிரி கோங்கு பன்னீர் கொன்றை புலிநகக்கொன்றை பொன்னாவிரை மந்தாரை சண்பகம் குரா குருந்து மகிழ் புன்னை சுரபுன்னை வெட்சி கடம்பு ஆத்தி செருந்தி பவளமல்லிகை வன்னி பலாசு மாவிலிங்கை நுணா விளா முக்கிளுவை நெல்லி நாவல் இலந்தை பலா எலுமிச்சை நாரத்தை தமரத்தை குளஞ்சி மாதுளை வாழை செவ்விளநீர் சூரியகேளியிளநீர் சந்திரகேளியிளநீர் என்பவைகளாம்.
செடிகள் அலரி நந்தியாவர்த்தம் குடமல்லிகை வெள்ளெருக்கு செம்பரத்தை கொக்கிறகு மந்தாரை துளசி நொச்சி செங்கீரை பட்டி நாயுருவி கருவூமத்தை பொன்னூமத்தை கத்தரி தகரை செவ்வந்தி தும்பை வெட்டிவேர் இலாமச்சை தருப்பை மருக்கொழுந்து சிவகரந்தை விஷ்ணுகாந்தி மாசிப்பச்சை திருநீற்றுப்பச்சை பொற்றலைக்கையாந்தகரை எள்ளு பூளை அறுகு என்பவைகளாம்.
புலையர் புறச்சமயிகள் தூரஸ்திரீகள் முதலாயினோர் உள்ளே புகாமலும் யாவராயினும் எச்சில் மூக்குநீர் மலசல முதலியவைகளால் அசுசிப்படுத்தாமலும் அங்குள்ள பத்திர புஷ்பங்களைக் கடவுட் பூசை முதலியவற்றிற் கன்றிப் பிறவற்றிற்கு உபயோகப்படுத்தாமலும் மோவாமலும் அங்குள்ள மரஞ் செடி கொடிகளிலே சலந் தெறிக்கும்படி வஸ்திரந் தோயாமலும் அவைகளிலே வஸ்திரத்தைப் போடாமலும் பாதுகாத்தல் வேண்டும்.
எடுத்துவைத்தலர்ந்த பூவும் தானே விழுந்து கிடந்த பூவும் பழம் பூவும் உதிர்ந்த பூவும் அரும்பும் இரவில் எடுத்த பூவும் கைச் சீலை எருக்கிலை ஆமணக்கிலை என்பவற்றிற் கொண்டு வந்த பூவும் காற்றினடிப்பட்ட பூவும் புழுக்கடி எச்சம் சிலந்தி நூல் மயிர் என்பவற்றோடு கூடிய பூவும் மோந்த பூவுமாம்.
விநாயகருக்குத் துளசியும் சிவபெருமானுக்குத் தாழம்பூவும் உமாதேவியாருக்கு அறுகும் நெல்லியும் வைரவருக்கு நந்தியாவர்த்தமும் சூரியனுக்கு வில்வமும் விஷ்ணுவுக்கு அக்ஷதையும் பிரம்மாவுக்குத் தும்பையும் ஆகாவாம்.
ஞாயிற்றுக்கிழமை திங்கட்கிழமை செவ்வாய்க் கிழமை வெள்ளிக்கிழமை திருவோண நக்ஷத்திரம் சத்தமி அட்டமி துவாதசி சதுர்த்தசி அமாவாசை பெளர்ணிமை விதிபாதயோகம் மாசப்பிறப்பு பிராதக்காலம் சாயங்காலம் இராத்திரி என்பவைகளாம்.
வில்வம் ஆறு மாசத்திற்கும் வெண்டுளசி ஒரு வருஷத்திற்கும் தாமரைப்பூ ஏழு நாளிற்கும் அலரிப்பூ மூன்று நாளிற்கும் வைத்துச் சாத்தலாம்.
சூரியோதயத்துக்கு முன்னே ஸ்நானஞ் செய்து தோய்த்துலர்ந்த வஸ்திரந் தரித்துச் சந்தியா வந்தனம் முடித்து இரண்டு கைகளையுங் கழுவித் திருப்பூங் கூடையை எடுத்து ஒரு தண்டு நுனியிலே மாட்டி உயரப் பிடித்துக் கொண்டாயினும் அரைக்கு மேலே கையிலே பிடித்துக் கொண்டாயினும் திருநந்தனவனத்திற் போய்ச் சிவபெருமானை மறவாத சிந்தையோடு பத்திர புஷ்பமெடுத்து அவைகளைப் பத்திரத்தினாலே மூடிக் கொண்டு திரும்பி வந்து கால்களைக் கழுவிக்கொண்டு உள்ளே புகுந்து திருப்பூங் கூடையைத் தூக்கிவிடல் வேண்டும்.
பேசுதல் சிரித்தல் சிவபெருமானுடைய திருவடிகளிலே யன்றிப் பிறவற்றிலே சிந்தை வைத்தல் கொம்புகள் கிளைகளை முறித்தல் கைகளை அரையின் கீழே தொங்கவிடுதல் கைகளினாலே உடம்பையேனும் வஸ்திரத்தையேனும் தீண்டுதல் என்பவைகளாம்.
திருமாலைக் குறட்டைச் சலத்தினால் அலம்பி இடம் பண்ணித் திருப்பூங் கூடையிலுள்ள பத்திர புஷ்பங்களை எடுத்து அதில் வைத்துக்கொண்டு மெளனியாய் இருந்து சாவதானமாக ஆராய்ந்து பழுதுள்ளவைகளை அகற்றிவிட்டு இண்டை தொடை கண்ணி பந்து தண்டு முதலிய பல வகைப்பட்ட திருமாலைகளைக் கட்டல் வேண்டும்.
திருவிளக்குக் கபிலைநெய் உத்தமத்தின் உத்தமம் மற்றைப் பசுநெய் உத்தமத்தின் மத்திமம் ஆட்டு நெய் எருமை நெய் உத்தமத்தின் அதமம் வெள்ளெள்ளினெய் மத்திமத்தின் உத்தமம் மரக்கொட்டைகளினெய் அதமத்தின் அதமம்.
தாமரை நூல் வெள்ளெருக்கு நூல் பருத்தி நூல் என்பவைகளுள் இருபத்தோரிழையாலேனும் பதினாறிழையாலேனும் பதினான்கிழையாலேனும் ஏழிழை யாலேனுங் கர்ப்பூரப் பொடி கூட்டித் திரி பண்ணல் வேண்டும்.
பகலிலே போசனஞ் செய்யாது சனிப் பிரதோஷத்திலுஞ் சிவராத்திரியிலுஞ் செஞ்சம்பாவரிசி மாவினாலே அகல் பண்ணிக் கபிலநெய் மூன்று நாழியேனும் ஒன்றரை நாழியேனும் முக்கானாழியேனும் வார்த்துக் கைப் பெருவிரற் பருமையுடைய வெண்டாமரை நூற்றிரியிட்டுத் திருவிளக்கேற்றல் வேண்டும்.
தேவாரம் திருவாசகம் திருவிசைப்பா திருப்பல்லாண்டு பெரியபுராணம் என்னும் அருட்பாக்களை மனங் கசிந்துருகக் கண்ணீர் வார உரோமஞ் சிலிர்ப்பப் பண்ணோடு பாடல் வேண்டும்.
உலகத்தார் நகைக்கினும் அதனைப் பாராது நெஞ்சம் நெக்குருகக் கண்ணீர் பொழிய மெய்ம்மயிர் சிலிர்ப்பக் கைகளைக் கொட்டித் தோத்திரங்களைப் பாடிக் கால்களைச் சதிபெற வைத்து ஆனந்தக் கூத்தாடல் வேண்டும்.
பாதிரிப்பூ தாமரைப்பூ முதலிய சுகந்த புஷ்பங்களும் செங்கழுநீர்க்கோஷ்டம் ஏலம் இலாமச்சம்வேர் வெட்டிவேர் இலவங்கப்பட்டை சந்தனம் கர்ப்பூரம் என்னும் பரிமளத் திரவியங்களுமாம்.
எண்ணெய்க்காப்பு மாக்காப்பு நெல்லிக்காப்பு மஞ்சட்காப்பு பஞ்சகவ்வியம் ரசபஞ்சாமிர்தம் பலபஞ்சாமிர்தம் பால் தயிர் நெய் தேன் சர்க்கரை கருப்பஞ்சாறு எலுமிச்சம் பழச்சாறு நார்த்தம் பழச்சாறு தமரத்தம் பழச்சாறு குளஞ்சிப் பழச்சாறு மாதுளம் பழச்சாறு இளநீர் சந்தனக்குழம்பு என்பவைகளாம்.
இளநீரபிஷேகத்துப் பின் எண்பத்தொரு பதமந்திரம் உச்சரித்துச் சகச்சிரதாரை கொண்டு சுத்தோதகத்தால் அபிஷேகஞ் செய்தல் வேண்டும்.